CELEX: E2021C0203
Language: hu
Date: 2021-07-16 00:00:00
Title: Az EFTA Felügyeleti Hatóság 203/21/COL felhatalmazáson alapuló határozata (2021. július 16.) a víziállatokat érintő egyes betegségek hatásának az (EU) 2016/429 európai parlamenti és tanácsi rendelet 226. cikke (3) bekezdésével összhangban történő korlátozására irányuló norvég és izlandi nemzeti intézkedések jóváhagyásáról és az 58/16/COL-D határozat hatályon kívül helyezéséről [2021/1957]

2021.11.11.   
               
               
                  HU
               
               
                  Az Európai Unió Hivatalos Lapja
               
               
                  L 399/8
               
            
         AZ EFTA FELÜGYELETI HATÓSÁG 203/21/COL FELHATALMAZÁSON ALAPULÓ HATÁROZATA
         (2021. július 16.)
         a víziállatokat érintő egyes betegségek hatásának az (EU) 2016/429 európai parlamenti és tanácsi rendelet 226. cikke (3) bekezdésével összhangban történő korlátozására irányuló norvég és izlandi nemzeti intézkedések jóváhagyásáról és az 58/16/COL-D határozat hatályon kívül helyezéséről [2021/1957]
         AZ EFTA FELÜGYELETI HATÓSÁG,
         tekintettel az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 1. jegyzőkönyve 1. cikke (2) bekezdésére és 3. cikkére,
         tekintettel az Európai Gazdasági Térségről szóló megállapodás (a továbbiakban: EGT-megállapodás) I. melléklete I. fejezete 1.1. részének 13. pontjában említett jogi aktusra,
         Az Európai Parlament és a Tanács (EU) 2016/429 rendelete (2016. március 9.) a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről (a továbbiakban: (EU) 2016/429), (1)
         
         amelyet az EGT-megállapodás I. mellékletében és különösen annak 226. cikkében, 266. cikkének (2) bekezdésében és 270. cikkének (2) bekezdésében említett egyedi és ágazati kiigazításokkal módosítottak és az EGT-megállapodáshoz igazítottak,
         tekintettel az EGT-megállapodás I. melléklete I. fejezete 1.1. részének 13j. pontjában említett jogi aktusra,
         A Bizottság (EU) 2020/990 felhatalmazáson alapuló rendelete (2020. április 28.) az (EU) 2016/429 európai parlamenti és tanácsi rendeletnek a víziállatok és a víziállatoktól származó állati eredetű termékek Unión belüli mozgatására vonatkozó állategészségügyi és bizonyítványkiállítási követelmények tekintetében történő kiegészítéséről (a továbbiakban: (EU) 2020/990 felhatalmazáson alapuló rendelet) (2),
         amelyet az EGT-megállapodás I. mellékletében és különösen annak 13. cikke (2) bekezdésének c) pontjában említett ágazati kiigazításokkal az EGT-megállapodáshoz igazítottak,
         tekintettel az EGT-megállapodás I. melléklete I. fejezete 1.1. részének 13k. pontjában említett jogi aktusra,
         A Bizottság (EU) 2020/2002 végrehajtási rendelete (2020. december 7.) az (EU) 2016/429 európai parlamenti és tanácsi rendelet alkalmazására vonatkozó szabályoknak a jegyzékbe foglalt betegségek uniós szintű bejelentése és a velük kapcsolatos uniós szintű jelentéstétel, az uniós felügyeleti programok és mentesítési programok benyújtásához és a velük kapcsolatos jelentéstételhez és a betegségtől mentes minősítés elismerése iránti kérelemhez kapcsolódó formai követelmények és eljárások, valamint a számítógépes információs rendszer tekintetében történő megállapításáról (a továbbiakban: (EU) 2020/2002 végrehajtási rendelet) (3),
         amelyet az EGT-megállapodás I. mellékletében és különösen annak III. mellékletében és V. mellékletének 4. szakaszában említett egyedi és ágazati kiigazításokkal az EGT-megállapodáshoz igazítottak,
         tekintettel az EGT-megállapodás I. melléklete I. fejezetének 1.1. részének 13m. pontjában említett jogi aktusra,
         A Bizottság (EU) 2020/2236 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a víziállatokat és bizonyos, víziállatoktól származó állati eredetű termékeket tartalmazó szállítmányok Unióba történő beléptetésére és Unión belüli mozgatására vonatkozó állategészségügyi bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 1251/2008/EK rendelet hatályon kívül helyezéséről (a továbbiakban: (EU) 2020/2236 végrehajtási rendelet) (4),
         amelyet az EGT-megállapodás I. mellékletében és különösen annak I. melléklete 6. cikkében és 1., 2., 3. vagy 5. fejezetében említett ágazati kiigazításokkal az EGT-megállapodáshoz igazítottak,
         amelyet az EGT-megállapodás 1. jegyzőkönyve 4. pontjának d) alpontjával az EGT-megállapodáshoz igazítottak.
         mivel:
         
                     (1)
                  
                  
                     Az (EU) 2016/429 rendelet, az (EU) 2020/990 felhatalmazáson alapuló rendelet, az (EU) 2020/2002 végrehajtási rendelet és az (EU) 2020/2236 végrehajtási rendelet 2021. április 21-től alkalmazandó az Európai Gazdasági Térség államaiban (a továbbiakban: EGT-államok).
                  
               
                     (2)
                  
                  
                     Az (EU) 2016/429 rendelet új jogszabályi keretet hoz létre az állatra vagy emberre átvihető betegségek megelőzéséhez és leküzdéséhez. A 226. cikk (1) bekezdése alapján Norvégia és Izland nemzeti intézkedéseket fogadhatnak el az említett rendelet 9. cikke (1) bekezdésének d) pontjában említett, jegyzékbe foglalt betegségektől eltérő betegségek bejutásának megelőzése vagy terjedésük elleni védekezés érdekében, amennyiben a szóban forgó betegség jelentős kockázatot jelent a víziállatok egészségére az adott EGT-államban. Az (EU) 2016/429 rendelet 9. cikke (1) bekezdésének d) pontjában említett, jegyzékbe foglalt betegségektől eltérő betegségek közé tartoznak azok a víziállat-betegségek, amelyek nem szerepelnek a 9. cikk (1) bekezdése szerinti jegyzékbe foglalt betegségek egyik kategóriájába sem (a továbbiakban: jegyzékbe nem foglalt betegségek) és a jegyzékbe foglalt koi-herpeszvírusbetegség, amelyek tekintetében az (EU) 2016/429 rendelet 9. cikke (1) bekezdésének e) pontja értelmében az EGT-n belüli felügyeletre van szükség.
                  
               
                     (3)
                  
                  
                     Az ilyen nemzeti intézkedések nem haladhatják meg a szóban forgó betegség Norvégiába vagy Izlandra való bejutásának megelőzéséhez vagy terjedése elleni védekezéshez szükséges és megfelelő mértéket.
                  
               
                     (4)
                  
                  
                     Ugyanezen rendelet 226. cikkének (2), (3) és (4) bekezdése előírja Norvégia és Izland számára, hogy előzetesen értesítsék az EFTA Felügyeleti Hatóságot (a továbbiakban: Hatóság) a javasolt nemzeti intézkedésekről, és úgy rendelkezik, hogy a Hatóságnak jóvá kell hagynia az ilyen nemzeti intézkedéseket, amennyiben a szóban forgó betegség bejutásának megelőzéséhez és a betegség terjedése elleni védekezéshez Norvégia vagy Izland és más EGT-államok közötti forgalmi korlátozás megállapítására van szükség, figyelemmel az adott betegségnek és a meghozott intézkedéseknek az EGT-re gyakorolt általános hatására.
                  
               
                     (5)
                  
                  
                     Norvégia és Izland egészségügyi státuszának védelme érdekében, amennyiben mindkét ország rendelkezik az (EU) 2016/429 rendelet 226. cikkének (3) bekezdése alapján egy adott betegség tekintetében jóváhagyott nemzeti intézkedésekkel, a szóban forgó betegségekre fogékony és Norvégia vagy Izland területére vagy azon belül szállított víziállatfajok szállítmányainak (a továbbiakban: érintett szállítmányok) olyan EGT-államból vagy annak olyan részéből kell származniuk, amely mentes az említett betegségtől. Az ilyen szállítmányokat a betegségtől mentes státuszukat tanúsító hatósági bizonyítványnak kell kísérnie.
                  
               
                     (6)
                  
                  
                     Az (EU) 2020/990 felhatalmazáson alapuló rendelet 13. cikke (2) bekezdésének c) pontja értelmében a felelős személyek biztosítják, hogy az érintett szállítmányokra vonatkozó állategészségügyi bizonyítványokban szerepeljen, hogy az érintett fajokhoz tartozó víziállatok megfelelnek az említett nemzeti intézkedéseknek való megfeleléshez szükséges egészségügyi biztosítékoknak.
                  
               
                     (7)
                  
                  
                     Az érintett szállítmányok származási helyét igazoló állategészségügyi bizonyítványokat az (EU) 2020/2236 végrehajtási rendeletben meghatározott, a víziállatok EGT-államok közötti mozgatására vonatkozó hatósági bizonyítványminták tartalmazzák, és azokat az érintett szállítmányok esetében használni kell.
                  
               
                     (8)
                  
                  
                     Az (EU) 2016/429 rendelet 226. cikkének (3) bekezdése szerint jóváhagyott norvég vagy izlandi nemzeti intézkedések csak addig alkalmazandók, amíg azok továbbra is megfelelőek és szükségesek a szóban forgó betegség adott országba történő bejutásának megelőzéséhez vagy terjedése elleni védekezéshez. Annak érdekében, hogy a Hatóság rendszeresen értékelhesse az ilyen intézkedések megfelelőségét és szükségességét, valamint, hogy szükség esetén módosítani lehessen azokat, Norvégiának és Izlandnak éves jelentést kell küldeniük a Hatóság részére, részletesen ismertetve az intézkedések előző évi alkalmazását. Az ilyen éves jelentésekben és az egyéb vonatkozó jelentésekben szerepelniük kell bizonyos, az (EU) 2020/2002 végrehajtási rendeletben meghatározott információknak.
                  
               
                     (9)
                  
                  
                     Az (EU) 2016/429 rendelet 226. cikkének (3) bekezdésével összhangban engedélyezett mentesítési programok hatására észszerű időn belül javulnia kell a járványügyi helyzetnek. Az egységes végrehajtás érdekében ez az időszak nem lehet hosszabb az (EU) 2016/429 rendelet 9. cikke (1) bekezdésének c) pontjában említett betegségekre vonatkozó mentesítési program végrehajtására megállapított időszaknál. Az (EU) 2016/429 rendelet 226. cikkének (3) bekezdésével összhangban engedélyezett mentesítési program alkalmazási időszaka ezért nem lépheti túl a program Hatóság általi első jóváhagyásának időpontjától számított hat évet. Kellően indokolt esetekben és Norvégia vagy Izland kérésére a Hatóság számára lehetővé kell tenni, hogy további hat évvel meghosszabbítsa a mentesítési program alkalmazási időszakát. Ez a maximális alkalmazási időszak annak érdekében került meghatározásra, hogy megfelelő idő álljon rendelkezésre a mentesítési program végrehajtására, ugyanakkor elkerülhető legyen a víziállatok EGT-n belüli mozgatásában jelentkező aránytalan és tartós zavar.
                  
               
                     (10)
                  
                  
                     2016. március 3-i 58/16/COL-D határozatával (a továbbiakban: 58/16/COL-D határozat) a Hatóság jóváhagyta Norvégia azon nemzeti intézkedéseit, amelyek célja a Gyrodactylus salaris általi fertőzöttség hatásának csökkentése Norvégia azon területein, amelyek a 2006/88/EK irányelv (5) 43. cikke értelmében e betegségtől mentesnek minősülnek. Az (EU) 2016/429 rendelet hatályon kívül helyezi a 2006/88/EK irányelvet, amely az 58/16/COL-D határozat és egyes jogi aktusok (1251/2008/EK rendelet (6) és 2010/221/EK bizottsági határozat (7)) jogalapja, amelyre az említett határozat hivatkozik. Az egyértelműség érdekében ezért ez a határozat hatályon kívül helyezi az 58/16/COL-D határozatot.
                  
               
                     (11)
                  
                  
                     A Hatóság az Európai Bizottsággal szoros együttműködésben értékelte a Norvégia által az (EU) 2016/429 rendelet (1207866. sz. dokumentum) 226. cikkének (2) bekezdése alapján bejelentett Gyrodactylus salaris (jegyzékbe nem foglalt betegség) okozta fertőzés hatásának csökkentését célzó nemzeti intézkedéseket, figyelembe véve az Állategészségügyi Világszervezet (a továbbiakban: OIE) szabványait (8), valamint a szóban forgó betegségnek és a bejelentett intézkedéseknek az EGT-re gyakorolt általános hatását.
                  
               
                     (12)
                  
                  
                     A Hatóság meggyőződött arról, hogy Norvégia hatékony mentesítési programot dolgozott ki Norvégia azon területeire vonatkozóan, amelyek továbbra is fertőzöttek a Gyrodactylus salaris által. A Hatóság továbbá meggyőződött arról, hogy Norvégia az 58/16/COL-D határozat értelmében fenntartotta Norvégia Gyrodactylus salaristól mentesnek tekintett területeinek „betegségtől mentes” minősítését, és Norvégia összes többi, a mentesítési program hatálya alá nem tartozó területén betegségtől mentes minősítést mutatott. Végezetül a Hatóság meggyőződött arról, hogy Norvégia bizonyította a forgalmi korlátozásokat megállapító nemzeti intézkedések megfelelőségét és szükségességét a betegség bejutásának megelőzése vagy terjedése elleni védekezés érdekében. A nemzeti intézkedéseket ezért a Hatóság az (EU) 2016/429 rendelet 226. cikke (3) és (4) bekezdésének megfelelően e határozattal jóváhagyja.
                  
               
                     (13)
                  
                  
                     A Hatóság 201/21/COL felhatalmazáson alapuló határozatával (1212279. sz. dokumentum) az (EU) 2016/429 rendelet 226. cikke (3) bekezdésének és 266. cikke (2) bekezdésének megfelelően benyújtotta a határozattervezetet a bizottságnak. A bizottság jóváhagyja a határozattervezetet. Ennek megfelelően a határozattervezet összhangban áll a bizottság véleményével,
                  
               ELFOGADTA EZT A HATÁROZATOT:
         
            1. cikk
            Norvégiának és Izlandnak az e határozat I. mellékletében szereplő táblázat negyedik oszlopában felsorolt területei az említett táblázat első oszlopának vonatkozó soraiban felsorolt betegségektől mentesnek minősülnek, és az érintett ország jóváhagyást kap arra, hogy az (EU) 2016/429 rendelet 226. cikkének (3) bekezdésével összhangban nemzeti intézkedéseket fogadjon el.
         
         
            2. cikk
            A nemzeti intézkedések hatálya alá tartozó és az e határozat II. mellékletében szereplő táblázat első oszlopában felsorolt betegségekre vonatkozóan Norvégia és Izland által elfogadott mentesítési programok a határozat negyedik oszlopának megfelelő soraiban felsorolt területek tekintetében jóváhagyásra kerülnek.
            Az egyes mentesítési programok alkalmazási időszaka nem lépheti túl a program hatóság általi első jóváhagyásának időpontjától számított hat évet. Kellően indokolt esetekben a hatóság Norvégia vagy Izland kérésére további hatéves időtartamra meghosszabbíthatja a mentesítési program alkalmazásának időszakát.
         
         
            3. cikk
            Az e határozat III. mellékletének második oszlopában felsorolt betegségekre fogékony víziállatok fajait – amennyiben az adott betegségre Norvégiában vagy Izlandon nemzeti intézkedések vonatkoznak – csak akkor lehet az e határozat I. és II. mellékletében szereplő táblázatok negyedik oszlopában felsorolt releváns norvég és izlandi területekre szállítani, ha:
            
                        a)
                     
                     
                        olyan EGT-államból vagy annak olyan részéből származnak, amelyet a szóban forgó betegségtől mentesként jóváhagytak; valamint
                     
                  
                        b)
                     
                     
                        a származási EGT-állam illetékes hatósága által kiállított, az (EU) 2020/2236 végrehajtási rendelet I. mellékletének 1., 2., 3. vagy 5. fejezetében meghatározott megfelelő állategészségügyi bizonyítványminta szerinti hatósági bizonyítvány kíséri, amely az (EU) 2020/990 felhatalmazáson alapuló rendelet 13. cikke (2) bekezdésének c) pontjával összhangban meghatározza, hogy teljesülnek a vonatkozó norvég vagy izlandi nemzeti intézkedéseknek való megfeleléshez szükséges egészségügyi garanciák.
                     
                  
         
            4. cikk
            Norvégia és Izland minden évben legkésőbb április 30-ig jelentést nyújt be a Hatóságnak az (EU) 2016/429 rendelet 226. cikkének (3) bekezdésével összhangban jóváhagyott nemzeti intézkedéseikről.
            A jelentés a következőkre tér ki:
            
                        a)
                     
                     
                        a betegségtől mentes státusz fenntartása érdekében az előző naptári évben hozott intézkedésekre vonatkozó információk, köztük legalább az (EU) 2020/2002 végrehajtási rendelet III. mellékletében meghatározott információk;
                     
                  
                        b)
                     
                     
                        a mentesítési program alakulására vonatkozó releváns információk, többek között az előző naptári évben elvégzett vizsgálatok részletei és legalább az (EU) 2020/2002 végrehajtási rendelet V. mellékletének 4. szakaszában meghatározott információk; valamint
                     
                  
                        c)
                     
                     
                        azon okok ismertetése, amelyek miatt a vonatkozó „betegségtől mentes” minősítésnek vagy mentesítési programnak egy további naptári évig továbbra is alkalmazandónak kell maradnia. Külön ki kell térni a kezelések, a vakcinák, a betegségekkel szemben rezisztens állományok elérhetőségére és az egyéb releváns változásokra, amennyiben az előző jelentés benyújtása óta ezek körül egy vagy több Gyrodactylus salarisszal való fertőződés megelőzésének és megfékezésének reális lehetőségét jelenti.
                     
                  
         
            5. cikk
            A Hatóság módosíthatja a Hatóság által az (EU) 2016/429 rendelet 226. cikkének (3) bekezdésével összhangban jóváhagyott norvég vagy izlandi nemzeti intézkedéseket, amennyiben az e határozat 4. cikkének c) pontjában említett információk vagy az állategészségügy terén jelentkező változásokkal kapcsolatos egyéb információk arra utalnak, hogy egy adott betegség bejutásának megelőzése vagy terjedése elleni védekezés már nem teszi szükségessé vagy nem indokolja az EGT-államok közötti forgalmi korlátozások megállapítását.
         
         
            6. cikk
            Az 58/16/COL-D határozat hatályát veszti.
         
         
            7. cikk
            Ez a határozat az aláírása napján lép hatályba.
         
         
            8. cikk
            Ennek a határozatnak Norvégia és Izland a címzettje.
         
         
            Kelt Brüsszelben, 2021. július 16-án.
            
               
                  A 130/20/COL felhatalmazáson alapuló határozat alapján eljáró EFTA Felügyeleti Hatóság részéről,
               
               Högni S. KRISTJÁNSSON
               
                  felelős testületi tag
               
            
            
               Melpo-Menie JOSÉPHIDÈS nevében
               
                  ellenjegyző igazgatóként,
               
               
                  Jogi és Végrehajtási Ügyek
               
            
         
         
            (1)  A 2020. december 17-i 179/2020. sz. vegyes bizottsági határozattal belefoglalták az EGT-megállapodásba.
         
            (2)  A 2021. február 4-i 4/2021 vegyes bizottsági határozattal belefoglalták az EGT-megállapodásba.
         
            (3)  A 2021. február 4-i 4/2021 vegyes bizottsági határozattal belefoglalták az EGT-megállapodásba.
         
            (4)  A 2021. március 19-i 93/2021 vegyes bizottsági határozattal belefoglalták az EGT-megállapodásba.
         
            (5)  Az EGT-megállapodás I. melléklete I. fejezete 3.1. részének 8a. pontjában korábban említett jogi aktus, az EGT-megállapodás I. mellékletében említett ágazati kiigazításokkal módosított és az EGT-megállapodáshoz igazított, a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelv.
         
            (6)  Az EGT-megállapodás I. melléklete I. fejezete 4.2. részének 86. pontjában korábban említett jogi aktus, a 2006/88/EK tanácsi irányelvnek a tenyésztett víziállatok és az azokból származó termékek forgalomba hozatalára és a Közösségbe történő behozatalára vonatkozó feltételek és bizonyítványkiállítási követelmények tekintetében történő végrehajtásáról, valamint a kórokozó-átvivő fajok jegyzékének megállapításáról szóló, az EGT-megállapodás I. mellékletében említett ágazati kiigazításokkal módosított és az EGT-megállapodáshoz igazított, 2008. december 12-i 1251/2008/EK bizottsági rendelet.
         
            (7)  EGT-megállapodás I. melléklete I. fejezete 4.2. részének 94. pontjában említett jogi aktus, a tenyésztett víziállatokban és a vadon élő víziállatokban előforduló egyes betegségek hatásának enyhítésére, a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról szóló, az EGT-megállapodás I. mellékletében említett ágazati kiigazításokkal módosított és az EGT-megállapodáshoz igazított, 2010. április 15-i 2010/221/EU bizottsági határozat.
         
            (8)  Az OIE Víziállat-egészségügyi Kódexe és az OIE víziállatok diagnosztikai vizsgálatairól szóló kézikönyve.
      
      
         
            I. MELLÉKLET
            
               Norvégiának és Izlandnak a víziállatokat érintő egyes betegségektől mentesnek tekintett és az (EU) 2016/429 rendelet 226. cikkének (3) bekezdésével összhangban engedélyezett nemzeti intézkedések hatálya alá tartozó részei
            
            
                        Betegség
                     
                     
                        EFTA/EGT-állam
                     
                     
                        Kód
                     
                     
                        A jóváhagyott nemzeti intézkedések hatálya alá tartozó terület földrajzi határai
                     
                     
                        Nemzeti intézkedést jóváhagyó EFTA Felügyeleti Hatósági határozat száma
                     
                  
                        
                           Gyrodactylus salarisszal (GS) való fertőzés
                     
                     
                        Norvégia
                     
                     
                        NO
                     
                     
                        Az egész terület, kivéve az e dokumentum II. mellékletében felsorolt, a GS-re vonatkozóan jóváhagyott mentesítési program hatálya alá tartozó vízgyűjtő területeket
                     
                     
                        203/21/COL határozat
                     
                  
      
      
         
            II. MELLÉKLET
            
               Norvégiának és Izlandnak a víziállatokat érintő egyes betegségekre vonatkozó mentesítési programmal rendelkező és az (EU) 2016/429 rendelet 226. cikkének (3) bekezdésével összhangban jóváhagyott nemzeti intézkedések hatálya alá tartozó részei
            
            
                        Betegség
                     
                     
                        EFTA/EGT-állam
                     
                     
                        Kód
                     
                     
                        A jóváhagyott nemzeti intézkedések hatálya alá tartozó terület földrajzi határai
                     
                     
                        Nemzeti intézkedést jóváhagyó EFTA Felügyeleti Hatósági határozat száma
                     
                  
                        
                           Gyrodactylus salarisszal (GS) való fertőzés
                     
                     
                        Norvégia
                     
                     
                        NO
                     
                     
                        Skibotnelva, Signaldalselva és Kitdalselva (Troms), Leirelva, Ranelva, Drevja, Fusta, Vefsna, Hundåla, Halsanelva, Hestdalselva, Dagsvikelva és Nylandselva (Nordland), Batnfjordselva, Driva, Litledalselva, Usma (Øksendalselva) (Møre and Romsdal), Drammenselva és Lierelva (Buskerud), Vesleelva (Sandeelva) és Selvikvassdraget (Vestfold) vízgyűjtő területe
                     
                     
                        203/21/COL határozat
                     
                  
      
      
         
            III. MELLÉKLET
            
               Az (EU) 2016/429 rendelet 226. cikkének (1) bekezdése szerinti nemzeti intézkedések hatálya alá tartozó betegségekre fogékony víziállatfajok
            
            
                        Betegség
                     
                     
                        Betegségre fogékony fajok
                     
                  
                        Koi-herpeszvírusbetegség (KHV)
                     
                     
                        Az (EU) 2018/1882 végrehajtási rendelet mellékletében szereplő táblázat 3. oszlopában megadottak szerint
                     
                  
                        Pontyfélék tavaszi virémiája (SVC)
                     
                     
                        Pettyes busa (Aristichthys nobilis), ezüstkárász (Carassius auratus), kárász (Carassius carassius), amur (Ctenopharyngodon idellus), ponty és koi ponty (Cyprinus carpio), fehér busa (Hypophthalmichthys molitrix), harcsa (Silurus glanis), compó (Tinca tinca), jászkeszeg (Leuciscus idus)
                     
                  
                        Bakteriális vesebetegség (BKD)
                     
                     
                        A Salmonidae családba tartozó valamennyi faj
                     
                  
                        Fertőző hasnyálmirigy-elhalás (IPN)
                     
                     
                        Pataki szajbling (Salvelinus fontinalis), sebes pisztráng (Salmo trutta), lazac (Salmo salar), csendes-óceáni lazac (Oncorhynchus spp.), nagy maréna (Coregonus lavaretus)
                     
                  
                        
                           Gyrodactylus salarisszal (GS) való fertőzés
                     
                     
                        Lazac (Salmo salar), szivárványos pisztráng (Oncorhynchus mykiss), sarki pisztráng (Salvelinus alpinus), észak-amerikai pataki szajbling (Salvelinus fontinalis), pénzes pér (Thymallus thymallus), észak-amerikai tavipisztráng (Salvelinus namaycush), sebes pisztráng (Salmo trutta) és az e fajokkal érintkezésbe kerülő minden más faj
                     
                  
                        Ostreid herpeszvírus 1 μνar (OsHV-1 μvar)
                     
                     
                        Csendes-óceáni osztriga (Crassostrea gigas)
                     
                  
                        Salmonid alfavírussal (SAV) való fertőződés
                     
                     
                        Lazac (Salmo salar), szivárványos pisztráng (Oncorhynchus mykiss), sebes pisztráng (Salmo trutta)